Γ.Φ.Π.Σ. Αιγέας Πλωμαρίου

Ο Αιγέας Πλωμαρίου (επίσημη ονομασία: Γυμναστικός Φιλοτεχνικός Ποδοσφαιρικός Σύλλογος Πλωμαρίου «Αιγεύς»ΣΕΛΙΔΑ 3251 ΠΡΑΚΤΙΚΑ ΒΟΥΛΗΣ Ζ` ΣΥΝΟΔΟΣ Α` ΣΥΝΕΔΡΙΑΣΗ  Ο`, ΚΑΤΑΘΕΣΗ ΑΝΑΦΟΡΩΝ, Πέμπτη 1 Νοεμβρίου 1990 hellenicparliament.gr (αρχειοθετημένη στο webcache)) είναι αθλητικός σύλλογος που εδρεύει στο Πλωμάρι στο νησί της Λέσβου. Επίσημο έτος ίδρυσής του είναι το 1949, έμβλημά του αποτελεί ο λαμπαδηδρόμος που φέρει την Ολυμπιακή Φλόγα και χρώματά του το μπλε και το λευκό.

Διατηρεί ενεργά τμήματα ποδοσφαίρου ανδρών, καλαθοσφαίρισης ανδρών και γυναικών και πετοσφαίρισης γυναικών, ενώ στο παρελθόν διέθετε και άλλα αθλητικά τμήματα όπως ξιφασκίας και ποδοσφαίρου γυναικών μεταξύ άλλων.

 Ιστορία 
Η ιστορία του συλλόγου ξεκινά το 1923, όποτε και ιδρύθηκε ο «Πανπλωμαριακός» με τμήμα ποδοσφαίρου. Με την έναρξη του Β΄ Παγκοσμίου Πολέμου ανέστειλε τη λειτουργία του και επαναδραστηριοποιήθηκε το 1947, ενώ το 1949 με απόφαση του Πρωτοδικείου Μυτιλήνης μετονομάστηκε σε «Αιγέας» με τμήμα ποδοσφαίρου αλλά και φιλοτεχνικό-θεατρικό.

Τα επόμενα χρόνια δημιουργήθηκαν και άλλα αθλητικά τμήματα. Το 1982 ιδρύθηκε το τμήμα πετοσφαίρισης, το 1983 το τμήμα καλαθοσφαίρισης και το 1983 το τμήμα ξιφασκίας.

Αποτελεί ένα από τα ιστορικότερα αθλητικά σωματεία της Λέσβου και το 2019 εορτάστηκαν τα 70 χρόνια ιστορίας του.Ο Αιγέας Πλωμαρίου γιορτάζει τα 70 του χρόνια με τετραήμερες εκδηλώσεις στη Μαρίνα plomarinews.gr

 Τμήμα ποδοσφαίρου 
Η ιστορία του ποδοσφαιρικού τμήματος του Αιγέα Πλωμαρίου ξεκινάει με αυτή του συλλόγου το 1949. Ο Αιγέας Πλωμαρίου αρχικά αγωνίστηκε σαν ανεπίσημο σωματείο και αργότερα εντάχθηκε στη δύναμη της Ε.Π.Σ. Λέσβου, αγωνιζόμενος έκτοτε στα επίσημα πρωταθλήματα. Το 1975 αναδείχθηκε πρωταθλητής Β΄ Κατηγορίας Ε.Π.Σ. Λέσβου και ανήλθε στην Α΄ Κατηγορία.εφ. Αθλητική Ηχώ, 11/6/1975, σελ. 3 Το 1989, 40 χρόνια από την ίδρυσή του και για πρώτη φορά στην ιστορία του, ο Αιγέας Πλωμαρίου κατέκτησε το πρωτάθλημα Ε.Π.Σ. Λέσβου της χρονιάς 1988-89 και κέρδισε την άνοδο στην Δ΄ Εθνική κατηγορία.1989: 1η άνοδος στη Δ’ Εθνική Αιγέας – Διαγόρας 1-0 – Γ. Σπάρταλης ο Συνδετικός Κρίκος plomarinews.gr Στο πρωτάθλημα της Δ΄ Εθνικής αγωνίστηκε συνεχώς για 6 χρονιές, από τη σεζόν 1989-90 έως και τη σεζόν 1994-95Greece - List of Fourth Level Final Tables Rec.Sport.Soccer Statistics Foundation που υποβιβάστηκε.

Το 1999 αναδείχθηκε ξανά πρωταθλητής Ε.Π.Σ. Λέσβου, κατακτώντας το πρωτάθλημα της σεζόν 1998-99 και προκρίθηκε στους αγώνες μπαράζ του πρωταθλήματος ανόδου με αντιπάλους τους πρωταθλητές Ε.Π.Σ. Σάμου και Ε.Π.Σ. Χίου, Πολυκράτη Πυθαγορείου και Δάφνη Δαφνώνα αντίστοιχα, όπου κατακτώντας επίσης την 1η θέση κέρδισε την επάνοδο στην Δ΄ Εθνική, γιορτάζοντας παράλληλα τα 50 χρόνια ιστορίας του.

Στο πρωτάθλημα της Δ΄ Εθνικής αγωνίστηκε τις επόμενες 2 χρονιές, 1999-00 και 2000-01, όποτε και υποβιβάστηκε. Τη σεζόν 2005-06 αναδείχθηκε ξανά πρωταθλητής Ε.Π.Σ. Λέσβου και προβιβάστηκε στην Δ΄ Εθνική, στην οποία κάνει την τελευταία του εμφάνιση τη σεζόν 2006-07, όποτε και υποβιβάζεται. Από την σεζόν 2007-08 και για 17 χρόνια αγωνίστηκε στο πρωτάθλημα Ε.Π.Σ. Λέσβου.

Την σεζόν 2023-24 κατέκτησε το πρωτάθλημα Ε.Π.Σ. Λέσβου και συμμετείχε στο ειδικό πρωτάθλημα ανόδου, στο οποίο κατέκτησε την ιστορική άνοδο στην Γ΄ Εθνική, κατακτώντας την 3η θέση στον 8ο όμιλο του μίνι πρωταθλήματος.

Στο πρωτάθλημα της Γ Εθνικής δεν μπόρεσε να διεκδικήσει την παραμονή του και υποβιβάστηκε τελευταίος από τον όμιλο του με 16 βαθμούς. Η ομάδα έφαγε ποινή 6 βαθμών λόγο της άρνησης της ( για λόγους αποφυγής εξόδων αφού ήδη είχε υποβιβαστεί ) να ταξιδέψει για τα εκτός έδρας παιχνίδια με την Α.Ε. Μυκόνου και τον Α.Σ. Ρόδος.

Συνολικά ο Αιγέας Πλωμαρίου έχει κατακτήσει 4 πρωταθλήματα (1988-89, 1998-99, 2005-06, 2023-24) και 2 κύπελλα Ε.Π.Σ. Λέσβου (2006-07, 2023-24), ενώ έχει 1 συμμετοχή στο πρωτάθλημα της Γ’ Εθνικής κατηγορίας και 9 συμμετοχές στο πρωτάθλημα της Δ΄ Εθνικής κατηγορίας.Ομάδες Λέσβου και Λήμνου στις εθνικές κατηγορίες limnosfm100.gr

 Τμήμα πετοσφαίρισης 
Το τμήμα πετοσφαίρισης του συλλόγου ιδρύθηκε το 1982.

Αγωνίζεται στις επίσημες διοργανώσεις της Τοπικής Επιτροπής Ε.Ο.ΠΕ. Λέσβου.
 Τμήμα καλαθοσφαίρισης 
Το τμήμα καλαθοσφαίρισης ανδρών του συλλόγου δημιουργήθηκε το 1983, ενώ αργότερα ιδρύθηκε και το τμήμα καλαθοσφαίρισης γυναικών.

Τα τμήματα καλαθοσφαίρισης του Αιγέα Πλωμαρίου αγωνίζονται στις επίσημες διοργανώσεις της Τοπικής Επιτροπής Ε.Ο.Κ. Λέσβου.

 Τμήμα ξιφασκίας 
Το τμήμα ξιφασκίας του συλλόγου δημιουργήθηκε το 1984, με ιδρυτή τον Γιώργο Καπελώνη. Σήμερα έχει πάψει η λειτουργία του.

Ο Αιγέας Πλωμαρίου πραγματοποίησε σημαντικές διακρίσεις στα Πανελλήνια πρωταθλήματα και στα Βαλκανικά πρωταθλήματα ξιφασκίας.

 Εξωτερικοί σύνδεσμοι 
Επίσημη σελίδα facebook

 Παραπομπές 

Κατηγορία:Αθλητικοί σύλλογοι νήσου Λέσβου
Κατηγορία:Ελληνικοί πολυαθλητικοί σύλλογοι
Κατηγορία:Ιδρύσεις αθλητικών συλλόγων το 1949
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1949
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι ξιφασκίας
Κατηγορία:Ιδρύσεις ομάδων καλαθοσφαίρισης το 1982
Κατηγορία:Σωματεία Τ.Ε. Ε.Ο.Κ. Λέσβου